gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl es gl gl es gl gl gl gl gl gl es gl gl gl gl es gl gl gl gl es gl gl gl gl gl gl gl gl sv en gl gl gl eu en sv fr de de gl gl gl gl gl gl gl es gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - PSdeG: “Os informativos da TVG son colaboradores necesarios do Partido Popular”
Martes, terza feira, 04 de outubro de 2022
O director xeral da compañía, Sánchez Izquierdo, foi acusado de integrar “o pelotón de fusilamento contra o galego”. O BNG propuxo a elaboración dun plan estratéxico.
“A CRTVG forma parte do pelotón de execución do galego”. Con estas verbas, o deputado socialista, Ricardo Varela, acusou ao director xeral da televisión e radio pública, Afonso Sánchez Izquierdo, de integrar este grupo contrario á nosa lingua, un colectivo que estaría comandado polo propio presidente da Xunta, Alberto Núñez Feijoo.
Na comparecencia parlamentaria de Sánchez Izquierdo, o socialista criticou o tratamento que recibiu por parte dos medios públicos o informe do Consello Consultivo sobre o decreto do galego, que cualificou de “parcial”. Segundo confirmou o propio director xeral, no mesmo día no que se procedeu á votación, a TVG só recolleu declaracións do conselleiro de Cultura, Roberto Varela, e “agardaron 24 horas para pulsar a opinión da oposición”, apuntou Varela, “seguindo as instrucións da Xunta”.
Pola súa parte, Sáchez Izquierdo defendeu que os informativos “deron un tratamento correcto” a esa información e xustificou que se agardara ao día despois en que “os medios públicos non poden basear as súas informacións en filtracións, como si fixeron a maioría dos medios escritos”.
Evitar a caída da audiencia
O BNG, da man do seu deputado Anxo Quintana, propuxo asemade que “se elabore un plano estratéxico de actuacións para frear a caída de audiencias da CRTVG e garantir que a compañía poida ser competitiva”. Quintana afirmou que “malia que non é o único parámetro para avaliar o resultado da programación, as cifras que se coñecen son moi preocupantes, sobre todo no que atinxe ao prime time e tamén aos informativos”.
Concluíu asegurando que “non hai que facer sangue cos resultados senón tentar mirar para o futuro e adoptar medidas con esta perspectiva, tendo en conta que a especificidade da programación dunha televisión publica como a galega é a súa mellor arma para facerse co fiel nicho de mercado dentro dun mundo competitivo”.
Doutra banda, tamén se acordou o calendario de comparecencias previstas para o mes de xullo na Ponencia conxunta de modificación do marco legal da CRTVG e das súas sociedades. Velaquí o calendario e as intervencións previstas:
Día 1, ás 12:00 horas:
-Representante do Consello da Cultura Galega
Día 6, ás 10.30 horas:
D. Manuel Lago Peñas ex responsable económico da CRTVG (10.30)
D. Miguel Rodríguez Barrio, Director de Planificación e Administración Xeral da CRTVG (11.30)
D. Luís Caramés Vieitez. Integrante do grupo de expertos para a reforma da Radio televisión publica galega (12.30)
Día 8, ás 10.00 horas:
-Coordinadora Galega de Asociacións do Audiovisual (10.00)
- D. Ramón Domínguez . Presidente da Asociación de empresas galegas do audiovisual (11.00)
- D. Antonio Varela. Integrante do grupo de expertos da reforma da televisión e radio publica galega (12.00)
-Asociación galega de produtoras Independentes (13.00)
Día 13, ás 10.30 horas:
Representante do Comité de Empresa RTVG (10.30)
Representante da CUT ( candidatura unitaria de traballadores ) (11.30)
Día 14, ás 10.30 horas:
-Ex directores xerais da CRTVG:
D. Benigno Sánchez García (10.30)
D. Francisco Campos Freire (11.30)
Día 15, ás 10.30 horas:
-Colexio de Xornalistas (10.30)
-Asociación de Prensa ( (11.30)
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto